Kanadalik erkak xoverbordda 275 metr yo‘l bosib, rekord o‘rnatdi

Kanadalik ixtirochi Katalin Aleksandru Duru xoverbord — ishlash chog‘ida yerga tegmaydigan harakatlanish vositasini yaratdi va unda parvoz davomiyligi bo‘yicha jahon rekordini o‘rnatdi, deya xabar bermoqda Meduza. Duru o‘z uchar taxtasida 275,9 metr masofani bosib o‘tdi va Ginnesning Rekordlar kitobiga kirdi.

Ixtirochi o‘z uchar qurilmasini 12 oy davomida yasadi. “Kelajakka qaytib” filmlaridagi antigravitatorli asl xoverbordlardan farqli o‘laroq, Katalin Duruning qurilmasida baquvvat propellerlar qo‘llanilgan.
Ular o‘rtasidagi yana bir farq shundaki, “Kelajakka qaytib”dagi xoverbord modeli suv ustida harakatlana olmasdi, kanadalik ixtirochi esa o‘z rekordini ko‘l ustida o‘rnatdi.